Presidenti Obama agresiv në fushatë pas detatit të parë
Shumë nga komentet e konsiderojnë zotin Romni fitues në debatin e parë të 3 tetorit
PresidentI Barak Obama dhe rivali i tij republikan, Mit Romni, iu kthyen përsëri fushatës dje, një ditë pas dibatit, për të cilin shumë analishtë thonë se ishte fitore për zotin Romni. Korrespondenti i Zërit të Amerikës në Shtëpinë e Bardhë, Kent Klain na informon se presidenti po punon për të rikuperuar paraqitjen e tij në debatin e të mërkurës, i cili la të zhgënjyer shumë nga përkrahësit e tij. Shumë nga komentet për debatin e përshkruanin zotin Romni të qetë, konfident dhe energjik, ndërsa presidentin Obama të lodhur, pasiv dhe madje të shqetësuar. Kur presidenti mbajti fjalimin e tij të parë të fushatës pas debatit në Denver të Kolorados dje, ai filloi menjëherë të sulmonte kundërshtarin e tij pothuajse menjëherë. Zoti Obama tha se duke mohuar shkurtimin e taksave me 5 trilionë dollarë që ish guvernatori i Masaçusets kishte deklaruar më parë, ai kishte ndryshuar qendrim. Zoti Romni tha të mërkurën se ai nuk kishte në plan të shkurtonte taksat për amerikanët me të ardhura të larta. Ai premtoi të përqendrohej tek klasa e mesme, e cila siç u shpreh ai ishte shkatërruar gjatë mandatit të zotit Obama. Disa demokratë e fajësuan presidentin që u tregua i përmbajtur gjatë debatit dhe nuk e kritikoi zotin Romni për rolin e tij udhëheqës në firmën Bain Capital, një kompani që ata thonë se e ka transferuar vendet e punës jashtë Amerikës. Zoti Obama i rifilloi këto sulme dje, duje i Pas largimit nga Denveri, presidenti shkon në Medison të Viskonsinit, para se të kthehet në Uashington. Itinerari i tij i sotëm përfshin takime fushate në shtetet e Virxhinias dhe Ohajos. Zoti Romni dhe kandidati i tij për nënpresident, Pol Rajan, po ashtu iu kthyen fushatës dje me një ndalesë në Virxhinia. Anketat tregojnë se një numër i madh votuesisht besojnë se fitorja e zotit Romni në debatin e të mërkurës do të shtojë presionin ndaj nënpresidentit Xho Bajden kur ai të takohet me kongresistin Rajan në debatin e tyre të 11 tetorit. Presidenti Obama do të ketë më shumë presion kur të takohet me zotin Romni për dabatin e dytë më 16 tetor. Debati i tretë dhe i fundit mes tyre do të zhvillohet më 22 tetor.